Diari Oficial de la Generalitat Valenciana


Sumari del DOGV 6424, del 24-12-2010 (2010/13009)

Bases per a la selecció d'un oficial de recaptació (DUK 9134)
-------------------------------------------------------------

### Dades del document

Número de DOGV
:   6424

Data del DOGV
:   24-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13177


Data del document
:   10-12-2010

Organisme emissor
:   Ajuntament d'Albal

Tipus de document
:   Anunci

Descriptors 

:   * Albal
    * concurs administratiu

Bases per a la selecció d'un oficial de recaptació (HBL 3804) [2010/13567]  
Per la Resolució d'Alcaldia número 2010/02738, de data 10 de desembre de 2010, es van aprovar les bases i la convocatòria que a continuació es reproduïxen:  
Primera. Objecte de la convocatòria  
És objecte de la present convocatòria la selecció d'un oficial de recaptació, pertanyent a l'escala d'administració especial, subescala administrativa, grup C1, segons l'Estatut Bàsic de l'Empleat Públic, adscrita segons la relació de llocs de treball (RLT) a l'Àrea de Tresoreria i inclosa en l'oferta d'ocupació pública d'este Ajuntament corresponent a l'any 2010.  
Segona. Normativa aplicable  
El procés selectiu s'ajustarà al que disposen les presents bases, en la Llei 7/2007, de 12 d'abril, de l'Estatut Bàsic de l'Empleat Públic, la Llei 30/1984, de 2 d'agost, de Mesures per a la Reforma de la Funció Pública, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i la resta de normativa vigent d'aplicació.  
Tercera. Dels requisits dels aspirants  
Per a prendre part en estes proves selectives, serà necessari:  
1. Nacionalitat. Tindre la nacionalitat espanyola o la d'un dels restants estats membres de la Unió Europea o d'aquells estats als quals els siga aplicable la lliure circulació de treballadors, en els termes que preveu la llei estatal que regula esta matèria.  
2. Edat. Tindre complits 16 anys i no excedir, si és el cas, l'edat màxima de jubilació forçosa.  
3. Titulació. Lloc d'oficial de recaptació, estar en possessió del títol de batxiller o tècnic de Formació Professional. S'acreditarà per mitjà del títol expedit per l'autoritat acadèmica competent, que certificarà, a més, sobre les equivalències. En el cas de titulacions obtingudes en l'estranger haurà d'estar en possessió de la credencial que acredite la seua homologació.  
4. Compatibilitat funcional. Posseir la capacitat física i psíquica necessària per a l'exercici de les funcions del lloc de treball oferit.  
5. Habilitació. No haver sigut separat/da per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques  
Les condicions per a ser admesos a les proves cal reunir-les en el moment de finalització del termini de presentació de sol·licituds i s'han de mantindre durant tot el procés selectiu fins al moment de la presa de possessió.  
Quarta. Presentació d'Instàncies  
Els que desitgen participar en la present convocatòria hauran de sol·licitar-ho per mitjà d'una instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptadors des de l'endemà de la publicació de l'extracte de la present convocatòria en el Butlletí Oficial de l'Estat . Les bases es publicaran així mateix en el Diari Oficial de la Generalitat Valenciana i en extracte en el Butlletí Oficial de la Província de València.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat per l'Ajuntament (AMIC), o bé descarregat de la pàgina web municipal .  
La instància haurà d'anar acompanyada del justificant d'haver ingressat els drets d'examen, i s'haurà d'adjuntar, a la instància, el resguard acreditatiu de l'ingrés directe o de la transferència en el compte 0030/3104/44/9669944041, obert a nom de l'Ajuntament d'Albal en el Banco Español de Crédito, i es farà constar en la transferència el concepte i el nom de la persona aspirant. Si el pagament s'efectuara per mitjà de gir postal o telegràfic, es consignarà en la instància el número de gir i s'hi adjuntarà el seu justificant.  
Grup Drets d'examen  
C1 62,50 €  
De conformitat amb el que preveu l'article 6 de l'Ordenança reguladora de la taxa per la prestació de servicis administratius en processos de selecció de personal de l'Ajuntament d'Albal, gaudiran d'exempció els subjectes passius que en el moment de presentar la sol·licitud es troben en situació de desocupació, i hauran de presentar, a fi d'acreditar fefaentment esta circumstància, un certificat de l'INEM en el qual haurà de constar la situació de desocupat i no ser receptor de cap tipus de subsidi. Este certificat haurà d'haver sigut expedit com a màxim un mes abans a la data de presentació de la instància per a concórrer a la convocatòria corresponent.  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar, en les instàncies, que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, els aspirants podran ser requerits per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents. En cas de desistir de participar en el procediment de selecció, procedirà sempre que es comunique dins del període que es concedisca per a presentar reclamacions, després de la publicació de la llista provisional d'admesos i exclosos.   
Quinta. De l'admissió dels aspirants  
Finalitzat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, tauler d'edictes i pàgina web de l'Ajuntament, i es concedirà un termini de 10 dies hàbils per a reclamacions. Les reclamacions esmentades, si n'hi haguera, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia-Presidència i que es faran públiques així mateix en la forma indicada. La publicació de la dita resolució serà determinant dels terminis a l'efecte de possibles impugnacions o recursos.   
En el supòsit que no s'hi presente cap reclamació, les llistes provisionals esdevindran automàticament en definitives, que es faran constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, i se indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sexta. Dels altres tràmits previs a la realització de les proves i del tribunal qualificador  
La composició de tribunal qualificador serà la següent:  
· President: el/la funcionari/ària de carrera amb habilitació de caràcter estatal que exercisca la Intervenció municipal, que podrà ser substituït/da, si mediara causa justificada per a això, per un funcionari/ària de carrera al servici de l'Ajuntament designat/da per l'Alcaldia a proposta del president/a titular.  
· Dos funcionaris/àries de carrera d'esta o una altra corporació designats/des com a vocals per l'Alcaldia.  
· Dos funcionaris/àries de carrera en representació del personal funcionari designats/des com a vocals per la junta de personal.  
· Secretari/ària: un/a funcionari/ària al servici de la corporació, designat per l'Alcaldia a proposta del secretari general de la corporació, amb veu i sense vot.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província de València, en el tauler d'edictes i pàgina web de l'Ajuntament. Els integrants del tribunal actuaran en la seua condició de funcionaris de carrera a títol individual, en cap cas actuaran en representació d'altres persones, entitats, organismes o administracions.  
El tribunal podrà demanar els servicis de l'assessor o assessors tècnics que considere oportuns per a col·laborar en el disseny i avaluació de proves concretes del procés selectiu. El tribunal podrà, així mateix i en qualsevol moment, requerir als aspirants que acrediten la seua personalitat, a l'efecte de la qual hauran d'anar proveïts del document nacional d'identitat o un altre document acreditatiu.  
L'Ajuntament sol·licitarà, dels òrgans corresponents, la designació dels vocals que corresponga, la qual cosa haurà de verificar-se en el termini dels 20 dies naturals següents a la recepció de la sol·licitud.  
La composició del tribunal serà predominantment tècnica i tots els seus membres amb dret de vot hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant si dins de l'esfera de l'administració pública convocant no es disposa de personal suficient que reunisca este perfil, resultarà necessari acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies previstes en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la mitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot allò no previst en estes bases, i per a la seua adequada interpretació.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.  
Si constituït, el tribunal i iniciada la sessió s'absenta el president, este designarà, d'entre els vocals concurrents, el que el substituirà durant la seua absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria primera de les arreplegades en aquell respecte de les assistències dels seus membres.  
Al tribunal li correspon el desenvolupament i qualificació de les proves selectives, estarà vinculat a la seua actuació a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.   
Sèptima. Del calendari de les proves i de l'orde d'actuació  
La data, l'hora i el lloc del començament de les proves selectives s'anunciarà en el Butlletí Oficial de la província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis hauran de fer-se públics pel tribunal en el local on s'hagen realitzat les actuacions, en el tauler d'edictes i pàgina web de l'Ajuntament.  
L'orde d'actuació dels aspirants s'iniciarà alfabèticament pel primer d'aquells el primer cognom del qual comence per la lletra que dispose la resolució de la Conselleria de Justícia i Administracions Públiques, que determinarà la lletra per a fixar l'orde d'actuació dels aspirants a totes les proves selectives que se celebren durant l'any 2010. En el cas que arribat l'inici de la prova no s'haguera publicat la dita resolució, serà aplicable l'establida per a l'any 2009 (lletra o).  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Octava. Desenvolupament del procés selectiu  
A) Fase d'oposició (màx. 32 punts).  
Primer exercici: obligatori i eliminatori.  
Consistirà a desenvolupar per escrit dos temes d'entre tres extrets a l'atzar pel tribunal entre els compresos en el bloc específic de l'annex. Per a les convocatòries el bloc específic de les quals comprenguera dos parts, els temes a desenvolupar seran necessàriament un de cada part. La duració efectiva de l'exercici serà determinada pel tribunal dins d'un màxim de tres hores.  
Posteriorment l'exercici serà defés en pública lectura davant del tribunal que podrà sol·licitar els aclariments que crega oportuns.  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Segon exercici: obligatori i no eliminatori.  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat. La duració d'este exercici serà de 30 minuts.  
La puntuació d'este exercici serà de 0 a 2 punts, segons el desglossament següent:  
- Traducció castellà a valencià = 1,25  
- Traducció valencià a castellà = 0,75  
Tercer exercici: obligatori i eliminatori  
Consistirà a desenvolupar per escrit un qüestionari de preguntes tipus test, amb quatre respostes alternatives, de les quals només una serà la correcta, sobre el bloc general del programa annex a cada convocatòria.  
Grup Nombre de preguntes Duració màxima  
C1 60 75 minuts  
La fórmula de correcció serà:  
Respostes correctes netes = nombre d'encerts - (nombre d'errors/3)  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Quart exercici: obligatori i eliminatori  
Consistirà a desenvolupar per escrit un supòsit pràctic a triar d'entre els dos que proposarà el tribunal, relacionats amb els temes del bloc específic i amb les tasques del lloc de treball a cobrir.  
La duració efectiva de l'exercici serà determinada pel tribunal dins dels límits de mínim dos hores i màxim de quatre.  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Una vegada finalitzada la fase d'oposició, el tribunal, per mitjà d'anunci, publicarà en el lloc d'examen, tauler d'edictes i pàgina web municipal, les llistes amb la qualificació final de la fase d'oposició que constituirà la llista ordenada dels aspirants que han superat la fase d'oposició i que han de passar a la fase de concurs.  
Als aspirants inclosos en l'esmentada llista se'ls concedirà un termini de 15 dies hàbils perquè presenten tots els documents acreditatius dels mèrits que s'al·leguen.  
Una vegada baremats els mèrits, el tribunal exposarà en el tauler d'edictes i pàgina web municipal la llista provisional dels aspirants amb la puntuació obtinguda en la fase de concurs, i se'ls concedirà un termini de 15 dies hàbils perquè formulen les reclamacions que estimen pertinents.  
B) Fase de concurs (màx. 10 punts).Consistirà en la valoració dels mèrits dels aspirants que hagen superat la fase d'oposició (es presentaran una vegada finalitzada la fase d'oposició i hauran d'haver sigut obtinguts amb anterioritat a la data de publicació de la convocatòria d'este procés selectiu), fins a un màxim de 10 punts, de conformitat amb els criteris següents:  
1. Experiència professional, fins a un màxim de 6 punts.  
· Servicis prestats en qualsevol administració local en llocs del mateix grup i naturalesa que l'oferit o superior, davall les modalitats de funcionari interí, comissió de servicis, nomenament accidental o una altra modalitat, per mes complet 0.10 punts (acreditació per mitjà de certificat de servicis prestats).  
· Servicis prestats en altres administracions públiques en llocs del mateix grup i naturalesa que els oferits, davall les modalitats de funcionari interí, comissió de servicis, nomenament accidental o una altra modalitat, per mes complet 0.05 punts (acreditació per mitjà de certificat de servicis prestats, grup idèntic).  
· Servicis prestats per compte d'altri en el sector privat amb funcions semblants als de la plaça convocada, per mes complet 0.05 punts (acreditació per mitjà de contracte de treball i certificat de vida laboral, grup de cotització corresponent).  
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).  
3. Formació personal (màxim total obtenible 3 punts.)  
Titulació i diplomes   
Es valoraran únicament quan es corresponguen a l'àmbit de coneixements professionals ajustats al perfil de la plaça i quan no constituïsquen requisits per a l'accés a esta. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 1 punt).  
Diplomatura: 0,75  
Llicenciatura: 1 punt.  
Cursos de formació i perfeccionament  
Es tindran en compte exclusivament aquells cursos de formació i perfeccionament que tinguen relació amb matèries de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat Valenciana, organismes oficials, organitzacions sindicals dins de plans de formació contínua o cursos homologats per l'Ajuntament (màxim parcial 2 punts).  
La valoració s'efectuarà, segons la duració, d'acord amb l'escala següent:  
De 100 o més hores: 0,50 punts  
De 75 o més hores: 0,40 punts  
De 50 o més hores: 0,30 punts  
De 25 a més hores: 0,20 punts  
De 15 o més hores: 0,10 punts  
Determinada la puntuació obtinguda per cada aspirant en la fase d'oposició, se sumarà l'obtinguda en la fase de concurs, a l'efecte de determinar la puntuació definitiva.  
Novena. De la relació d'aprovats i del nomenament  
La relació d'aspirants que han superat les proves es formarà amb els que hagen realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La relació esmentada començarà amb l'aspirant que haja obtingut d'esta manera la puntuació més alta i finalitzarà quan el número d'inclosos en esta coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria.  
El tribunal elevarà a l'Alcaldia proposta de nomenament com a funcionaris de carrera a favor dels aspirants aprovats.  
Desena. De la presentació de documents  
Els aspirants proposats presentaran en el Departament de Personal en el termini de 20 dies naturals comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats podrà acreditar-se que es reunixen les condicions i requisits ja demostrats per a obtindre el seu anterior nomenament.  
Els que tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.  
Els que dins del termini indicat, i excepte casos de força major degudament acreditats, no presentaren la documentació o no reuniren els requisits exigits no podran ser nomenats i quedaran anul·lades totes les seues actuacions. En este cas, la Presidència de la corporació formularà proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Onze. Del període de pràctiques  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques als aspirants proposats, en el termini de 30 dies naturals a comptar del següent al de la presentació de la documentació referida.  
El funcionari nomenat en pràctiques queda obligat a realitzar un mes de pràctiques durant el qual se l'avaluarà en relació amb el treball desenvolupat en el lloc, que haurà de superar-lo per a ser nomenat funcionari de carrera.  
Superat el període de pràctiques, els aspirants proposats, prèvia formulació de jurament o promesa a què es referix l'article 32.c de Text Refós de la Llei de Funció pública Valenciana, serà nomenat funcionari de carrera i prendrà possessió del seu càrrec.  
Els aspirants que no superen el curs de formació perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot allò no previst en estes bases.  
Tretze. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes a comptar de l'endemà de la publicació en el Butlletí Oficial de l'Estat de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.  
b) Recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del propi domicili del recurrent, dins del termini de dos mesos comptats des de l'endemà de la publicació en el diari de major difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
ANNEX PROGRAMA OFICIAL DE RECAPTACIÓ  
BLOC GENERAL   
1. La Constitució espanyola de 1978. Antecedents. Característiques, estructura i contingut general. Procediments de reforma. Els principis constitucionals: l'Estat social i democràtic de dret. Els valors superiors en la Constitució espanyola.  
2. Els drets i deures fonamentals. La suspensió dels drets fonamentals. Garantia i tutela d'estos. La protecció jurisdiccional dels drets fonamentals de la persona. El recurs d'empara.   
3. Formes d'estat i formes de govern. La Corona en el sistema constitucional espanyol. Funcions i atribucions. La institució de la ratificació. El règim de successió.  
4. Les Corts Generals. Elecció, composició i atribucions. Regulació i funcionament de les cambres: els reglaments parlamentaris. El procediment d'elaboració de les lleis. Classes de lleis. La funció financera de les Corts.  
5. La funció de control de les Corts. Els instruments de control parlamentari. La responsabilitat política de Govern. Moció de censura i qüestió de confiança. Òrgans de control dependents de les Corts Generals: El Defensor del Poble i el Tribunal de Comptes.  
6. El govern en el sistema constitucional espanyol. Integració i cessament. Funcions. L'estatut dels membres del govern. El president del Govern. La Llei del Govern. Govern i administració. El Consell d'Estat. Relacions entre el Govern i el poder legislatiu.  
7. Les formes d'organització territorial de l'Estat. El cas espanyol; evolució i situació actual. Les comunitats autònomes, la seua organització política i administrativa. Estatuts d'autonomia: elaboració, significat, contingut i reforma. Sistema constitucional de distribució de competències entre l'Estat i les comunitats autònomes. Les relacions entre l'Estat i les comunitats autònomes. El finançament de les comunitats autònomes.  
8. L'Estatut d'Autonomia de la Comunitat Valenciana. Característiques, estructura i contingut general. La Generalitat i les restants institucions valencianes. Competències autonòmiques, L'administració local valenciana. La reforma de l'Estatut.  
9. Els empleats públics. Concepte i classes. La legislació bàsica en matèria de funció pública. Estructura de la funció pública espanyola. La relació funcionarial. Naixement i extinció. Contingut. Drets, deures i situacions administratives dels funcionaris públics. Sistemes de representació i participació en l'administració pública. Règim general disciplinari i d'incompatibilitats.  
10. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. Condicions. La notificació dels actes administratius: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.  
11. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la mateixa administració: supòsits. La revocació d'actes i la rectificació d'errors materials o de fet.  
12. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput i ampliació. L'acumulació i els seus supòsits.  
13. Terminació del procediment. L'obligació de resoldre. Contingut de la resolució expressa: principis de congruència i de no-agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.  
14. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos.   
15. La potestat sancionadora de l'administració: concepte i significat. Principis de l'exercici de la potestat sancionadora. El procediment sancionador i les seues garanties. Iniciació, instrucció i resolució de l'expedient sancionador.  
16. L'administració local espanyola. El municipi. Territori i població. Competències i potestats. Estatut dels membres de les corporacions locals. L'organització municipal, òrgans necessaris i organització complementària. Règim de funcionament i adopció d'acords. Informació i participació ciutadanes.  
17. L'administració electrònica. Protecció de dades de caràcter personal. Accés electrònic dels ciutadans als servicis públics. Normativa de desplegament de la Llei 11/2007, d'Accés Electrònic dels Ciutadans als Servicis Públics.  
18. Els impostos municipals obligatoris. L'impost de béns immobles. L'impost sobre activitats econòmiques. L'impost sobre vehicles de tracció mecànica  
19. Els impostos municipals potestatius. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.   
20. El règim jurídic de les taxes i els preus públics. Les taxes. Concepte. Fet imposable. Subjectes passius. Meritació. Base imposable. Concepte. Obligats al pagament. Quantia i obligació de pagament. Cobrament. Fixació.   
BLOC ESPECÍFIC  
1. Les quotes d'urbanització. (I) Normativa aplicable. Sistemes d'execució urbanística. Naturalesa. Subjectes Actius i subjectes obligats al pagament.   
2. Les quotes d'urbanització (II). Fet imposable. Els costos d'urbanització. Base Imposable. Distribució, aprovació i els seus efectes. Impagament de les quotes. Garanties de les quotes. Quotes de conservació.   
3. Les contribucions especials. Naturalesa, fet imposable, subjectes, base imposable, quota, meritació, imposició i ordenació, gestió i recaptació, associació administrativa de contribuents.   
4. La recaptació dels tributs. Òrgans de recaptació, entitats de crèdit i formes d'ingrés. L'ingrés descentralitzat i el cobrament en entitat col·laboradora de recaptació. Entitats col·laboradores de recaptació: classes, funcionament, control i seguiment. Suspensió temporal i revocació de l'autorització.   
5. L'extinció de l'obligació tributària. El pagament: requisits, mitjà de pagament i efectes del pagament. Ajornaments i fraccionaments. La imputació de pagament. La falta de pagament i consignació.   
6. Altres formes d'extinció: la prescripció i la compensació. Especial consideració de la compensació de crèdits entre distintes administracions públiques. La condonació dels tributs. El procediment de declaració de fallits i crèdits incobrables en la hisenda local.   
7. El procediment de recaptació. El procediment de recaptació en període voluntari.   
8. El procediment de recaptació en via de constrenyiment: inici, títols per a l'execució i provisió de constrenyiment. L'embargament: orde, obtenció d'informació. Concurrència de procediments.   
9. Gestió del cobrament a través de quaderns bancaris: descripció, modalitats i les seues fases.   
10. Desenvolupament del procediment de constrenyiment (I): la pràctica dels embargaments de béns i drets. Formes de realització de l'embargament atenent a les classes de béns i drets: embargament de metàl·lic. Embargament de diners en entitats de depòsit (C. 63). Embargament de sous, salaris i pensions. Embargament d'interessos, fruits i rendes de tota espècie. Embargament d'establiment mercantils i industrials. Embargament de béns mobles. Embargament de metalls preciosos, pedres fines, joieria, orfebreria i antiguitats.   
11. Desenvolupament del procediment de constrenyiment (II). L'embargament de béns immobles. Diligència i requisits. Especial referència a la problemàtica amb relació a la propietat dels béns travats. Notificacions. Anotació preventiva d'embargament. Manament d'embargament. Certificació de càrregues.   
12. Alienació. Actuacions prèvies. L'alienació pròpiament dita. Concurs, subhasta, adjudicació directa. Problemàtica respecte a la compareixença del deutor en el dit tràmit. Actuacions posteriors a l'alienació. Adjudicació de béns a l'ens creditor. Finalització del procediment de constrenyiment. Impugnació del procediment de constrenyiment.   
13. Les garanties tributàries: concepte i classes. Les garanties reals: dret de prelació. Hipoteca legal tàcita. Hipoteca especial. Afecció de béns. Dret de retenció. Les mesures cautelars.   
14. Prelació de crèdits dels creditors concurrents. Privilegis generals, especials i superprivilegis. Prelació en cas de concurrència de crèdits privilegiats.   
15. La terceria de domini: normativa, naturalesa, requisits subjectius, objectius i procedimentals. La terceria de millor dret: Normativa, naturalesa i procediment.   
16. L'exercici d'accions civils en el procediment recaptatori: l'acció revocatòria i l'acció subrogatòria.   
17. L'exercici d'accions penals en el procediment recaptatori. L'alçament de béns.   
18. Procediment de derivació de responsabilitat. Mesures cautelars. Fases. Procediment de derivació de responsabilitat en el marc de la recaptació. Límits temporals.   
19. Procediment de recaptació enfront de successors. Procediment de recaptació enfront dels successors de persones físiques i enfront dels successors tributaris de persones jurídiques i entitats sense personalitat jurídica.   
20. Recaptació dels deutes de les administracions públiques. Normativa. Procediments. Compensació de deutes entre administracions públiques. Extinció de deutes de les entitats de dret públic per mitjà de deducció sobre transferències. Via de constrenyiment.   
Albal, 10 de desembre de 2010.- L'alcalde president de la corporació: Ramón Marí Vila.